als_Latn dik_Latn sag_Latn
Asport- Dukej i destinuar për të luajtur, por në fund Felipao ka thënë jo. Ronaldinjo nuk e ka fshehur zhgënjimin e tij për mos grumbullimin në Kupën e Konferedatave që zhvillohet në vendin e tij, event që organizohet një vit përpara Botërorit që është parashikuar të zhvillohet vitin e ardhshëm gjithmonë në Brazil.
“Nuk e ndjek, dhe nuk më intereson”, ka deklaruar i nervozuar ish ylli Barcelonës dhe Milanit. “Në anën tjetër, nëse nuk luaj unë, ndeshjet nuk i shikoj asnjëherë. Ose jam në fushën e lojës, ose nuk ka futboll në television. Skolari? Marrëdhënia ime me të mbetet e mrekullueshme”. Zhgënjim po, por në fund edhe realiteti është i pamundur për tu modifikuar: “Nuk më ka thërritur dhe duhet të arsyetoj. Me kombëtaren kam provuar tashmë gëzime të mëdha, me Skolarin por edhe me Perreiran, por tani nuk mund vecse të mbetem një tifoz”.
Tani objektivi Brazil 2014, duhet të punohet dhe të fitohet: “Është akoma shpejt për të folur, në fillim më lejoni të luaj këto gjashtë muaj me Atletiko Mineiron. Jemi në gjysëm finalen e Kupës së Libertadores, dhe është Brasileiro: duam sigurisht të fitojmë dicka të rëndësishme”.
You must be logged in to post a comment Login
als_Latn als_Latn als_Latn eng_Latn